இவர்களுடன், ம.தி.மு.க பொதுச்செயலாளர் வைகோவும் கலந்துகொண்டார். சுமார் 12 ஆண்டுகளுக்குப் பிறகு வைகோ அண்ணா அறிவாலயம் சென்றுள்ளார். அவரை முன்னாள் மத்திய அமைச்சர் டி.ஆர்.பாலு வரவேற்றார். முன்னதாக, 2006-ம் ஆண்டு, அண்ணா அறிவாலயத்தில் நடைபெற்ற நிகழ்ச்சியில் வைகோ கலந்துகொண்டார். சமீபத்தில்தான், தி.மு.க-வுடன் இணைந்து செயல்பட்டு வருகிறார் என்பது குறிப்பிடத்தக்கது. இதற்கிடையே, காவிரி நீர் விவகாரம், பேருந்துக்கட்டண உயர்வு, நீட் விவாகரங்கள்குறித்து இந்த அனைத்துக் கட்சி கூட்டத்தில் ஆலோசிக்கப்படும் என்று எதிர்பார்க்கப்படுகிறது.